Կրուպսկայան գիտեր, որ Կասպարովի համար հեշտ չէ կտրվել կուսակցական կյանքից, ուստի չէր սահմանափակվում սոսկ առողջության մասին հարց ու փորձ անելով և ցանկություններ հայտնելով: Նա Կասպարովին տեղեկություններ էր հաղորդում Լենինի կյանքի ու գործերի մասին: Օգոստոսի 10-ին, օրինակ, գրում էր, թե իրենք ստացել են Սարատովում լույս տեսած «Պոդ ստարիմ զնամենեմ» ժողովածուն, ինչպես նաև «Վոպրոսի ստրախովանիյա» ամսագրի հերթական համարը: Կարծիք էր հայտնվում դրանց մասին, նշվում, թե ինչ նյութեր են տպագրված նրանցում: Սեպտեմբերի 16-ին Կրուպսկայան հայտնում էր, որ իրենք Զյորենբուրգից կրկին գնացեւ են Ցյուրիխ: Քաղաքում անհանգիստ վիճակ է տիրում, երիտասարդությունը հակապատերազմական տրամադրու-թյուններ է արտահայտում և այդ ոգով ելույթներ ունենում: